M Osman Ali

Rayuwa ta farko da ilimi 
An haifi Ali a ranar 1 ga watan Janairun shekara ta 1900 a dangin Musulmi na Bengali na Pradhans a ƙauyen da ke Jamalkandi a Gundumar Tipperah, Shugabancin Bengal (yanzu Gundumar Comilla, kasar Bangladesh). Mahaifinsa shi ne Haji Dengu Pradhan . Ali ya sami karatun firamare a makarantar ƙauyensu kuma yaci jarrabawar a shekarar 1920. Daga nan sai ya shiga Kwalejin Islama ta Calcutta . 

 Ayyuka 
Ali ya shiga cikin Khilafat Movement a cikin shekaru 1920 kuma daga baya a cikin Non-Cooperation Movement . Yayinda kungiyar Non-cooperation Movement ke ci gaba ya fara kasuwancin jute a Narayanganj, Gabashin Bengal. Ya taimaka wajen shirya yunkurin kasar Pakistan a Narayanganj . A cikin shekarun 1930, ya buga Sabuz Bangla (Green Bengal), mujallar adabi.  [<span title="This claim needs references to reliable sources. (July 2024)">citation needed</span>]

A farkon Pakistan Movement bisa ga Lahore Resolution a shekara ta 1940, Ali ya shirya motsi a Narayanganj . A shekara ta 1946, an zabe shi memba na Majalisar Dokokin Bengal . Ya kayar da Khwaja Habibullah, Nawab na karshe na Dhaka. Gwamnatin kasar Burtaniya ta ba shi taken Khan Sahib, wanda ya musanta a shekara ta 1944 saboda manufofin Raj na Burtaniya. 

Ali ya yi aiki a matsayin shugaban kungiyar Musulmi ta Narayanganj City a shekarar 1942 zuwa shekara ta 1947 da kuma mataimakin shugaban kungiyar Musulmai a Gundumar Dhaka . A ranar 23 ga watan Yuni shekara ta 1949, ya taimaka wajen kafa Awami Muslim League . Ya shiga cikin dukkan manyan ƙungiyoyi na Gabashin kasar Pakistan, Ƙungiyar Harshe a shekara ta 1952, ƙungiya ta maki shida da kuma tashin hankali na shekara ta 1969 a Gabashin kasar Pakistan. 

 Iyali da gado 
Ali ta auri Jamila Osman kuma daga baya shugaban kungiyar Awami Muslim League Amirunnesa Begum .  Ya mutu a ranar 19 ga watan  Maris shekara ta 1971.  Ɗansa na fari, AKM Samsuzzoha (ya mutu a shekara ta 1987), ya shiga siyasa kuma an zabe shi a Majalisar Lardin Gabashin kasar Pakistan. An zabe shi memba na majalisar dokokin Bangladesh a shekarar 1973. An ba shi lambar yabo ta Independence Day Award a shekara ta alif dubu biyu da goma sha daya 2011. Ɗan fari na Shamsuzzoha, Nasim Osman (ya mutu a shekara ta alif dubu biyu da sha hudu 2014) ya shiga Jam'iyyar kasar Bangladesh Jatiya kuma ya zama dan majalisa a zaben shekara ta 1986 zuwa shekara ta 1988 da 2008 da kuma 2014. An zabi ɗa na biyu, Salim Osman a matsayin dan majalisa daga wannan mazabar a shekarar ta alif dubu biyu da sha hudu 2014.  Ɗa na uku, Shamim Osman ya shiga Ƙungiyar Awami ta kasar Bangladesh kuma ya zama ɗan majalisa daga wani mazabar a Narayanganj a cikin shekara ta 1996 zuwa shekara ta alif dubu biyu da daya 2001 zuwa shekara ta alif dubu biyu da sha hudu  2014.
Rukuni:Haifaffun 1900